**KONFIDENCIALUMO ĮSIPAREIGOJIMAS**

202\_ m. \_\_\_\_\_\_\_\_\_\_\_\_ \_\_\_\_ d.

Vilnius

\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_, buveinė registruota adresu \_\_\_\_\_\_\_\_\_\_\_\_\_\_\_\_\_, atstovaujama (-s) \_\_\_\_\_\_\_\_\_\_\_\_\_\_\_\_, veikiančio (-ios) \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /*arba jei pasirašoma su fiziniu asmeniu* \_\_\_\_\_\_\_\_\_\_\_, asmens kodas[[1]](#footnote-1) \_\_\_\_\_\_\_\_\_\_\_\_\_\_\_\_, gyvenamosios vietos adresas[[2]](#footnote-2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[3]](#footnote-3) (toliau – **Informacijos gavėjas**),

Atsižvelgiant į tai, kad LITGRID AB ketina perduoti neskelbtiną informaciją, pasirašydamas šį dokumentą (toliau – **Įsipareigojimas**) Informacijos gavėjas patvirtina, kad yra susipažinęs su šiais žemiau išvardintais įsipareigojimais ir patvirtina, kad jų laikysis:

1. **Neskelbtina informacija**
   1. Pagal šį Įsipareigojimą neskelbtina informacija, kuriai taikomi konfidencialumo įsipareigojimai, laikomi visi ir bet kurie duomenys bei informacija nurodyta kaip „KONFIDENCIALI INFORMACIJA“, „KONFIDENCIALI INFORMACIJA, OPDE CONFIDENCIAL“, „KOMERCINĖ (GAMYBOS) PASLAPTIS“ ar „VIDINIO NAUDOJIMO“, kuriuos bet kokia forma Informacijos gavėjas ar bet kuris jo vardu ar interesais veikiantis asmuo (įskaitant, bet neapsiribojant darbuotoju, atstovu ar konsultantu) gaus iš LITGRID AB ar bet kurio jo vardu ar interesais veikiančio asmens (įskaitant, bet neapsiribojant darbuotojo, atstovo ar konsultanto) (toliau – **Neskelbtina informacija**).
   2. Neskelbtina informacija neapims tokios, kuri:
      1. yra ar tampa vieša pagal Lietuvos Respublikos įstatymus, kitus teisės aktus;
      2. jos pateikimo metu jau buvo viešai skelbta ar kitokiu būdu viešai prieinama plačiajai visuomenei;
      3. LITGRID AB raštu praneša, kad ji nėra laikoma Neskelbtina informacija.
   3. Kilus bet kokių abejonių dėl to, ar informacija laikoma Neskelbtina informacija, privalu elgtis su ja kaip su Neskelbtina informacija, kol LITGRID AB neinformuos, kad tokia informacija nėra Neskelbtina informacija.
2. **Neskelbtinos informacijos naudojimo tvarka**
   1. Informacijos gavėjas įsipareigoja:
      1. Neskelbtiną informacija naudoti išimtinai tam tikslui, kuriam ji buvo perduota;
      2. neatskleisti Neskelbtinos informacijos jokiu būdu ir nenaudoti bet kokiu būdu, dėl kurio LITGRID AB gali būti padaryta žala;
      3. Neskelbtiną informaciją laikyti slapta ir imtis visų būtinų atsargumo priemonių siekiant išlaikyti suteiktos Neskelbtinos informacijos slaptumą ir neliečiamumą;
      4. be išankstinio rašytinio LITGRID AB sutikimo neatskleisti ir neteikti Neskelbtinos informacijos tretiesiems asmenims;
      5. Bendrovei pateikus oficialų prašymą, siekiant patvirtinti, jog Informacijos gavėjas laikosi Įsipareigojimo, Informacijos gavėjas suteikia LITGRID AB ar pasirinktai trečiajai šaliai, veikiančiai LITGRID AB pavedimu, leidimą atlikti visų Informacijos gavėjo aplinkoje taikytų valdymo priemonių, susijusių su Neskelbtinos informacijos tvarkymu vertinimą, auditą, tikrinimą ar peržiūrą. Atliekant tokį vertinimą, Informacijos gavėjas turi visapusiškai bendradarbiauti, bei reikiamą informaciją pateikti ne vėliau, nei per 5 darbo dienas nuo prašymo gavimo dienos.
   2. Informacijos gavėjas įsipareigoja informuoti LITGRID AB elektroniniu paštu [incidentai@litgrid.eu](mailto:incidentai@litgrid.eu) apie įvykusį ar gresiantį Neskelbtinos informacijos neteisėtą naudojimą ar atskleidimą, ar kitą veiksmą, kuris gali būti laikomas informacijos saugos pažeidimu. Jei Informacijos saugos pažeidimas susijęs su Informacijos gavėju, Informacijos gavėjas nedelsdamas turi imtis reikiamų priemonių tolesniam informacijos atskleidimui ar praradimui sustabdyti ir neigiamoms pasekmėms sumažinti, taip pat nustatyti ir pateikti LITGRID AB visus faktus susijusius su Neskelbtinos informacijos saugos pažeidimu.
   3. Informacijos gavėjas suteikia teisę tik žemiau nurodytiems asmenims susipažinti su Neskelbtina informacija ir tik įgyvendinus abi žemiau nurodytas sąlygas:
      1. teisė susipažinti su Neskelbtina informacija gali būti suteikiama tik asmenims, kuriems būtina žinoti Neskelbtiną informaciją atsižvelgiant į jų užimamas pareigas ar profesiją įgyvendinant tikslą, kuriam LITGRID AB perdavė informaciją;
      2. teisė susipažinti su Neskelbtina informacija gali būti suteikiama tik asmenims, kuriems yra pranešta apie konfidencialų informacijos pobūdį ir kurie yra įsipareigoję laikytis konfidencialumo įsipareigojimų tokiomis pačiomis kaip ir šiame Įsipareigojime nurodytomis sąlygomis ir terminais.
   4. Įsipareigojime numatytos Informacijos gavėjo pareigos dėl Neskelbtinos informacijos neatskleidimo netaikomos, tuo atveju ir tokia apimtimi, kiek pagal įstatymus ar kitus teisės aktus iš Informacijos gavėjo reikalaujama, ir Informacijos gavėjas turi pareigą Neskelbtiną informaciją atskleisti kompetentingai valstybės, savivaldybės, ar kitai institucijai, įstaigai, organizacijai ar jos atstovui, teismui. Jeigu pagal taikytinus teisės aktus Informacijos gavėjas privalo atskleisti kurią nors Neskelbtinos informacijos dalį, prieš atskleisdamas tokią informaciją, jis turi nedelsdamas pranešti raštu LITGRID AB.
   5. Tuo atveju, jeigu Informacijos gavėjas gauna prieiga prie elektroninės Neskelbtinos informacijos, jis įsipareigoja:
      1. užtikrinti, kad visose kompiuterinėse darbo vietose ar kituose įrenginiuose, kuriuose dirbama su šio Įsipareigojimo apimtyje gauta elektronine Neskelbtina informacija, bus imtasi visų reikiamų Informacijos saugumo priemonių, įskaitant, bet neapsiribojant, instaliuotą legalią, veikiančią ir veiksmingą antivirusinę programinę įrangą, sudiegtas naujausias įrangos saugos pataisas, prieigos ribojimą slaptažodžiu;
      2. užtikrinti, kad nešiojamos elektroninės laikmenos (pvz. nešiojamo kompiuterio kietasis diskas, USB atmintinės), kuriose saugoma Neskelbtina informacija būtų šifruotos arba saugomos rakinamose informacijos saugojimo priemonėse (spintos, seifai, atskiros rakinamos patalpos ir pan.), arba kitaip apsaugotos nuo Neskelbtinos informacijos atskleidimo įrenginių vagystės arba pametimo atveju.
   6. Neskelbtiną informaciją draudžiama laikyti sistemose ar laikmenose, kurios gali būti prieinamos kitiems asmenims, įskaitant, bet neapsiribojant - grupinio darbo sistemos (pvz. tinklo katalogų tarnyba, intranet sistemos), debesijos sistemos.
   7. Elektroninė informacija turi būti persiunčiama šifruotoje formoje, naudojant su LITGRID AB suderintas šifravimo priemones. Šifravimui naudojamą slaptažodį draudžiama perduoti tokiu pat būdu (pvz. elektroniniu paštu) kaip ir pagrindinę informaciją.
3. **Informacijos sunaikinimas**
   1. Informacijos gavėjas privalo perduoti LITGRID AB arba sunaikinti su LITGRID AB suderintais metodais ir priemonėmis visus dokumentus ir medžiagą bei visas jų kopijas, nuorašus ir (ar) išrašus (įskaitant bet kokias informacijos laikmenas), kuriuose gali būti Neskelbtinos informacijos, per 3 (tris) darbo dienas nuo to momento, kuomet buvo pasiektas tikslas, kuriam ji buvo perduota. Informacijos gavėjas privalo išsaugoti tinkamo informacijos grąžinimo arba sunaikinimo įrodymus. Informacijos gavėjas neturi teisės pasilikti sau jokia forma išsaugotos Neskelbtinos informacijos. LITGRID AB turi teisę reikalauti, kad būtų pateikti įrodymai, kad informacija buvo sunaikinta tinkamai.
4. **Atsakomybė**
   1. Informacijos gavėjui yra žinoma, kad už neteisėtą konfidencialios, komercinę (gamybos) paslaptį sudarančios informacijos panaudojimą ir atskleidimą nustatyta administracinė ir baudžiamoji atsakomybė.
   2. Informacijos gavėjas, neteisėtai atskleidęs Neskelbtiną informaciją, įsipareigoja sumokėti LITGRID AB 3000,00 Eur dydžio baudą ir atlyginti visus dėl to patirtus tiesioginius nuostolius, kiek jų nepadengia sumokėta bauda. Ši bauda laikoma minimaliais LITGRID AB nuostoliais ir jų įrodinėti nereikia.
5. **Įsipareigojimo galiojimas**
   1. Įsipareigojimas įsigalioja jo pasirašymo dieną ir galioja neterminuotai, jei sutartiniuose santykiuose ar teisės aktuose nenumatyta kitaip.
   2. Tuo atveju, jeigu Informacijos gavėjas išreiškia norą nutraukti Įsipareigojimo galiojimą, jis privalo LITGRID AB pateikti rašytinį prašymą ir įrodymus, kad informacija buvo sunaikinta arba grąžinta LITGRID AB 3.1 punkte nustatyta tvarka.
   3. Įsipareigojimui taikomi Lietuvos Respublikos įstatymai ir jais vadovaujantis jis aiškinamas.
6. **Kitos sąlygos**
   1. Įsipareigojimas sudarytas dviem vienodą teisinę galią turinčiais egzemplioriais. Vienas Įsipareigojimo egzempliorius pateikiamas LITGRID AB, kitas lieka Informacijos gavėjui.
   2. Visi ginčai dėl Įsipareigojimo sudarymo, galiojimo ar vykdymo sprendžiami derybų keliu. Neišsprendus ginčo derybų keliu, ginčas sprendžiamas teisme.

Informacijos gavėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Siekiant identifikuoti konkretų asmenį privaloma nurodyti tikslų asmens kodą. [↑](#footnote-ref-1)
2. Gyvenamosios vietos adresas reikalingas siekiant sudaryti galimybę susisiekti su Informacijos gavėju šio Įsipareigojimo užtikrinimo klausimais.

   Papildomai informuojame, kad Įsipareigojimas, kartu su jame Jūsų nurodyta asmenine informacija, registruojamas ir saugomas LITGRID AB teisės aktų nustatyta tvarka. Patvirtiname, kad Bendrovė laikosi griežtų konfidencialumo įsipareigojimų bei teisės aktuose nustatytų asmens duomenų apsaugos reikalavimų dėl visos Jūsų pateiktos informacijos, susijusios su asmens duomenimis. [↑](#footnote-ref-2)
3. Daugiau informacijos apie asmens duomenų tvarkymą LITGRID AB: <https://www.litgrid.eu/index.php/apie-litgrid/asmens-duomenu-apsauga/3936> [↑](#footnote-ref-3)